Nataša Pirc Musar

Nataša Pirc Musar, født 9. mai 1968, er en slovensk advokat, journalist og forfatter som fra 23. desember 2022 har vært Slovenias president. Hun har tidligere hatt en rolle som et nasjonalt data/informasjonsombud (2004-2014) og hun har vært president i det slovenske Røde Kors (2015-2016).

I 2022 meldte hun sitt kandidatur til valget av president for republikken Slovenia og beseiret i andre runde sin motstander, Anže Logar. Hun ble valgt som den første kvinnelige president i det uavhengige Slovenias historie. Hun tiltrådte stillingen 23. desember 2022.

Biografi 
Hun har studert jus ved Det juridiske fakultet ved Universitetet i Ljubliana. Etter eksamen i 1997, da hun også fikk advokatbevilling, jobbet hun i ulike fjernsysnkanaler. Fra 2001 var hun leder for kommunikasjonsavdelingen i Aktiva Group. Hun også doktorgrad fra det juridiske fakultet ved Universitetet i Wien fra 2015.

Fra 2004 til 2014 jobbet hun som data og informasjonsombud ved den slovenske høyesterett.

Politisk karriere 
23. juni 2022 kunngjorde Pirc Musar at hun stilte som uavhengig kandidat til presidentvalget som skulle finne sted 23. oktober 2022. Hun var den første som meldte sitt kandidatur, og hun fikk støtte fra de tidligere presidentene Milan Kučan og Danilo Türk.

I presidentvalgets første valgomgang ble hun nummer to med 26,88% mot kandidaten Anže Logar fra Slovenias demokratiske parti som fikk 33,95% av stemmene. I andre valgomgang 13. november 2022 fikk Pirc Musar 53,89%. Hun ble tatt i ed som president 23. desember 2022.

Familie 
Pirc Musar er gift med forretningsmannen Aleš Musar og paret har en sønn.

Referanser 

Slovenske politikere